19 Μαΐου, 2025

**ΔΕΛΤΙΟ ΤΥΠΟΥ**


###### ΑΦΙΞΕΙΣ ΤΟΥΡΙΣΤΩΝ ΚΑΙ ΕΠΙΣΤΡΟΦΕΣ ΚΑΤΟΙΚΩΝ ΚΥΠΡΟΥ ΑΠΟ ΤΑΞΙΔΙΑ ΣΤΟ ΕΞΩΤΕΡΙΚΟ: ΑΠΡΙΛΙΟΣ 2025

**Αφίξεις Τουριστών 25,5% και Επιστροφές Κατοίκων Κύπρου 24,1%**

**Αφίξεις Τουριστών**

Οι αφίξεις τουριστών τον Απρίλιο 2025 ανήλθαν σε 418.730 σε σύγκριση με 333.563 τον Απρίλιο 2024, σημειώνοντας αύξηση 25,5%.

Για την περίοδο Ιανουαρίου – Απριλίου 2025, οι αφίξεις τουριστών ανήλθαν σε 865.326 σε σύγκριση με 748.814 την αντίστοιχη περίοδο του 2024, σημειώνοντας αύξηση 15,6%.



Οι αφίξεις από το Ηνωμένο Βασίλειο υπήρξαν η κυριότερη πηγή τουρισμού για τον Απρίλιο 2025, αφού αποτέλεσαν το 36,3% (151.883) των συνολικών αφίξεων, οι αφίξεις από το Ισραήλ το 15,2% (63.474), οι αφίξεις από τη Γερμανία 7,1% (29.613), οι αφίξεις από την Πολωνία 6,9% (29.009) και οι αφίξεις από την Ελλάδα 3,9% (16.354) (Πίνακας 1).

|  |  |  |  |  |
| --- | --- | --- | --- | --- |
| **Πίνακας 1** |  | | | |
| **Χώρα  Συνήθους Διαμονής** | **Αφίξεις Τουριστών** | | | |
| **Απρίλιος** | | | **Ποσοστιαία Μεταβολή**  **(%)**  **Απρ. 2025/24** |
| **2023** | **2024** | **2025** |
| **ΣΥΝΟΛΟ** | **342.736** | **333.563** | **418.730** | **25,5** |
| Αυστρία | 6.883 | 4.531 | 7.126 | 57,3 |
| Γαλλία | 6.380 | 11.984 | 8.113 | -32,3 |
| Γερμανία | 23.038 | 22.510 | 29.613 | 31,6 |
| Δανία | 4.430 | 5.171 | 5.516 | 6,7 |
| Ελβετία | 6.082 | 6.475 | 6.647 | 2,7 |
| Ελλάδα | 21.184 | 13.056 | 16.354 | 25,3 |
| Ηνωμένο Βασίλειο | 124.455 | 117.902 | 151.883 | 28,8 |
| Ισραήλ | 34.069 | 35.673 | 63.474 | 77,9 |
| Λίβανος | 3.735 | 3.203 | 2.776 | -13,3 |
| Νορβηγία | 3.057 | 3.853 | 3.957 | 2,7 |
| Ολλανδία | 5.858 | 5.131 | 8.810 | 71,7 |
| Ουγγαρία | 5.301 | 3.284 | 4.394 | 33,8 |
| Πολωνία | 23.063 | 25.250 | 29.009 | 14,9 |
| Ρουμανία | 8.077 | 6.176 | 8.357 | 35,3 |
| Σουηδία | 12.791 | 12.011 | 13.967 | 16,3 |
| Άλλες | 54.331 | 57.353 | 58.734 | 2,4 |


Ο σκοπός ταξιδιού τον Απρίλιο 2025 ήταν για ποσοστό 80,3% των τουριστών οι διακοπές, για 12,7% η επίσκεψη σε φίλους ή συγγενείς και για ποσοστό 6,9% επαγγελματικός. Αντίστοιχα, για τον Απρίλιο 2024, ποσοστό 82,1% επισκέφθηκε την Κύπρο για διακοπές, 9,4% για επίσκεψη σε φίλους ή συγγενείς και 8,3% για επαγγελματικούς λόγους (Πίνακας 2).

|  |  |  |  |
| --- | --- | --- | --- |
| **Πίνακας 2** |  |  |  |
| **Σκοπός Ταξιδιού** | **Ποσοστό (%)** | | |
| **Απρ. 2023** | **Απρ. 2024** | **Απρ.2025** |
| Διακοπές | 79,3 | 82,1 | 80,3 |
| Επίσκεψη σε συγγενείς & φίλους | 14,5 | 9,4 | 12,7 |
| Επαγγελματικός | 6,0 | 8,3 | 6,9 |

**Επιστροφές Κατοίκων Κύπρου**

Τα ταξίδια κατοίκων Κύπρου στο εξωτερικό τον Απρίλιο 2025 ανήλθαν στις 164.844 σε σύγκριση με 132.806 τον Απρίλιο 2024, σημειώνοντας αύξηση 24,1%.

Οι κυριότερες χώρες από τις οποίες επέστρεψαν οι κάτοικοι Κύπρου τον Απρίλιο 2025 ήταν η Ελλάδα με 33,3% (54.967), το Ηνωμένο Βασίλειο με 8,6% (14.111) και η Ιταλία με 6,5% (10.735).



Ο σκοπός ταξιδιού των κατοίκων Κύπρου τον Απρίλιο 2025 ήταν κυρίως οι διακοπές με ποσοστό 70,9%, ενώ οι επαγγελματικοί λόγοι κατείχαν ποσοστό 17,5%, οι σπουδές ποσοστό 10,8% και οι άλλοι λόγοι ποσοστό 0,8%.

**ΜΕΘΟΔΟΛΟΓΙΚΕΣ ΠΛΗΡΟΦΟΡΙΕΣ**

**Ορισμοί**

**Τουρίστες** - Θεωρούνται οι επισκέπτες που παραμένουν τουλάχιστον μία νύκτα στην Κύπρο.

**Αφίξεις τουριστών** - Ο όρος αναφέρεται σε αριθμό επισκέψεων και όχι σε αριθμό ατόμων. Αυτό διαφέρει με την έννοια ότι ένα άτομο μπορεί να κάνει περισσότερες από μία επισκέψεις τη δεδομένη περίοδο αναφοράς.

**Επιστροφή κατοίκων Κύπρου -** Η κατηγορία αυτή περιλαμβάνει πρόσωπα που διέμεναν στην Κύπρο για 12 τουλάχιστον μήνες, ή που ήρθαν στην Κύπρο με την πρόθεση να διαμείνουν για τουλάχιστον 12 μήνες, πριν από το ταξίδι τους.

**Πηγή Στοιχείων και Κάλυψη**

Τα στοιχεία προκύπτουν από την Έρευνα Ταξιδιωτών η οποία διεξάγεται στις αφίξεις και αναχωρήσεις των αεροδρομίων Λάρνακας και Πάφου. Επιπρόσθετα συγκεντρώνονται στοιχεία και από διοικητικές πηγές, όπως οι μηνιαίες αφίξεις από τα λιμάνια.

Τα στοιχεία καλύπτουν όλα τα άτομα που περνούν από έλεγχο διαβατηρίων στα λιμάνια και αεροδρόμια της Κύπρου και αναφέρονται στις ελεγχόμενες από το Κράτος περιοχές. Δεν περιλαμβάνουν τους ταξιδιώτες που έρχονται και φεύγουν παράνομα μέσω λιμανιών και αεροδρομίων της κατεχόμενης περιοχής της Κύπρου.

Η αναγωγή των στοιχείων έγινε με βάση τα στοιχεία που αποστέλλονται στη Στατιστική Υπηρεσία από το Τμήμα Πολιτικής Αεροπορίας και από τις λίστες επιβατών των πλοίων, καθώς και στοιχεία που αποστέλλονται από το Γραφείο Ανάλυσης και Στατιστικής της Αστυνομίας Κύπρου.

***Για περισσότερες πληροφορίες:***

Πύλη Στατιστικής Υπηρεσίας, υπόθεμα [Τουρισμός](https://www.cystat.gov.cy/el/SubthemeStatistics?s=51)

[CYSTAT-DB](https://cystatdb.cystat.gov.cy/pxweb/el/8.CYSTAT-DB/8.CYSTAT-DB__Tourism__) (Βάση Δεδομένων)

[Προκαθορισμένοι Πίνακες](https://www.cystat.gov.cy/el/KeyFiguresList?s=51) (Excel)

[Μεθοδολογικές Πληροφορίες](https://www.cystat.gov.cy/el/MethodologicalDetails?m=2171)

**Οι Προκαθορισμένοι Πίνακες σε μορφή Excel περιλαμβάνουν στοιχεία μέχρι και τον Δεκέμβριο 2024. Από τον Ιανουάριο 2025, η ενημέρωση γίνεται μόνο στη Βάση Δεδομένων CYSTAT-DB.**

*Επικοινωνία*

Λουκία Παναγίδου: Τηλ: +35722602152, Ηλ. Ταχ.: [lpanagidou@cystat.mof.gov.cy](mailto:lpanagidou@cystat.mof.gov.cy)